पाएं अपने शहर की ताज़ा ख़बरें और फ्री ई-पेपरडाउनलोड करें
देसी जुगाड़ से छोटा से छोटा मैकेनिक जो काम कर देता है, वो काम कभी-कभी काबिल इंजीनियर तक नहींं कर पाते हैं। ऐसा ही कुछ देसी जुगाड़ बाड़मेर में निजी कंपनी में काम करने वाले मैकेनिक रमजान ने किया। वो भी ऐसे वक्त में जब लोगों की सांसों पर संकट आया हुआ था। जामनगर से 10 टन ऑक्सीजन लिक्विड पचपदरा प्लांट आया था। उसी दौरान ऑक्सीजन टैंक के मैसेज MS पाइप कहीं गिर गई और प्लांट के क्रायोजेनिक स्टोरेज टैंक से लिक्विड आपूर्ति नहीं हो पाई। इस टैंकर को रमजान ने देसी जुगाड़ से खाली कर दिया। रमजान के काम की तारीफ मंत्री से लेकर हर कोई कर रहा है। रजमान की मदद से लिक्विड ऑक्सीजन टैंकर को स्टोरेज टैंक से जोड़ा गया।
टैंकर पचपदरा प्लांट में पहुंचने के बाद MS पाइप नहीं होने पर रमजान प्लास्टिक पाइप बाड़मेर से लेकर पहुंचा। पर काम नहीं आया। फिर तकनीकी कर्मचारी सोनू व होमगार्ड गौतम गहलोत के सहयोग से लोहे वाली पाइप बनाई। इन तीनों के स्वविवेक और सहयोग से लोहे का MS पाइप बनाकर स्टोरेज टैंक में जोड़कर लिक्विड को खाली करने में सफलता मिली। इस पूरे घटनाक्रम के दौरान राजस्व मंत्री हरीश चौधरी भी वहां मौजूद थे, उन्होंने रमजान की तारीफ की।
रमजान बताता है कि मेरे पास सुबह 7:00 बजे प्रशासनिक अधिकारी आए थे। कहा- लिक्विड ऑक्सीजन सिलेंडर खाली नहीं हो रहा है। तब मैंने देसी जुगाड़ से 2 घंटे की मशक्कत से एमएस पाइप बनाया। उसके बाद पचपदरा गये। वहां यह जुगाड़ काम नहीं आया। फिर भी हिम्मत नहीं हारी। पचपदरा में फिर से जुगाड कर MS पाइप बनाया, फिर जाकर पाइप सेंट हुआ और टैंकर खाली हुआ। इस जुगाड़ में करीब 4-5 घंटे लगे। अस्पताल में जो मरीज भर्ती हैं, उनके लिए सब काम छोड़कर पहले टैंकर खाली कराया। मंत्री जी ने मुझे धन्यवाद दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn